**8517 Magyargencs, Petőfi u. 127.**

**ikt.szám:…….../2020.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2020. augusztus 10-i nyilvános üléséről, mely 13 óra 00 perckor kezdődött.

Az ülés helye: Kultúrház Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

 Bálint Ferenc

 Erdély Tamás

Vida Gábor

Távol van: Dr. Thoma Elek

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Dr. Thoma Elek alpolgármester távolmaradását előre jelezte.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**47/2020.(VIII.10.) önkormányzati határozat**

Magyargencs Község Önkormányzatának képviselő-testülete 2020. augusztus 10-i ülésének napirendjét az alábbiak szerint határozza meg:

1. Helyi lakáscélú támogatásokról szóló 11/2014. (XI.17.) önkormányzati rendelet hatályon kívül helyezése

Előadó:polgármester

1. ../2020.(VIII.1.)önkormányzati rendelete a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról

Előadó:polgármester

1. Magyar Falu Program Keretében benyújtandó pályázatok tárgyalása

Előadó: polgármester

Napirendek tárgyalása:

**1)Helyi lakáscélú támogatásokról szóló 11/2014. (XI.17.) önkormányzati rendelet hatályon kívül helyezése**

**Előadó:polgármester**

Boros Tamás polgármester elmondja, hogy a vírushelyzet okozta megszorítások miatt a költségvetés majd módosításra szorul. Felül kell vizsgálni az önkormányzat által nyújtott támogatásokat. Az állami támogatások jelenleg nagy segítséget nyújtanak a lakáshoz jutás tekintetében, javasolja a rendelet hatályon kívül helyezését.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**9/2020.(VIII.11.) önkormányzati rendelet**

## Magyargencs község Önkormányzat Képviselő-testülete úgy döntött, hogy a Helyi lakáscélú támogatásokról szóló 11/2014. (XI.17.) önkormányzati rendelet hatályon kívül helyezéséről szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2)../2020.(VIII.1.)önkormányzati rendelete a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról**

**Előadó:polgármester**

Boros Tamás polgármester elmondja, hogy a beiskolázás nagy terhet jelent a családok számára, ezért javasolja a támogatások emelését a rendelet-tervezet szerint.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**10/2020.(VIII.11.) önkormányzati rendelet**

## Magyargencs község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 4/2015.(II.26.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon

**3)Magyar Falu Program Keretében benyújtandó pályázatok tárgyalása**

**Előadó: polgármester**

Boros Tamás polgármester elmondja, hogy a jelenleg kiírásra került pályázatok közül három kiírásra szeretne pályázatot benyújtani. Óvoda fejlesztésre, orvosi rendelő felújításra, valamint elhanyagolt ingatlan megvásárlására, rendbetételére. Töreki Ákos tulajdonát képező ingatlan a falu központjában található. A régi közfürdő nagyon rossz állapotban van, annak a megvásárlása, közterületté alakítása a település érdeke.

Az értékbecslés megtörtént, ismerteti a tartalmát. Javasolja, hogy 1.875.300.- Ft vételáron kerüljön megkötésre az előszerződés.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**48/2020. (VIII.11.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázatot kíván benyújtani:

MFP 2020 - Óvodaépület felújítása

MFP 2020 - Szolgálati lakás

MFP 2020 - Elhagyott ingatlanok közcélra történő megvásárlása jogcímekre.

Felhatalmazza a polgármestert, hogy az elhagyott ingatlanok közcélra történő megvásárlás jogcím keretében benyújtandó pályázathoz előszerződést kössön a Magyargencs, Petőfi u. 101 sz alatti, természetben 570/1 hrsz-ú ingatlan adásvételére 1.875.300.- Ft összegben Töreki Ákos (an:Rajki Éva Etelka, szül: Pápa, 1982.04.28., lakc: 8517 Magyargencs, Petőfi u. 11.) tulajdonossal, valamint felhatalmazza a kapcsolódó szükséges intézkedések megtételére.

Felelős: polgármester

Határidő:azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2020. augusztus 10-i nyilvános ülést 14 óra 15 perckor berekeszti.

K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

 aljegyző